6 februarie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din sectorul 1 al municipiului București:**

În urma unei avarii produse asupra unei conducte aferente rețelei de distribuție a gazelor naturale, de către o companie terță ce executa lucrări de săpătură mecanizată, la intersecția străzilor Plevnei cu Știrbei Vodă din sectorul 1 al municipiului București**, Distrigaz Sud Rețele a fost nevoită să sisteze alimentarea cu gaze naturale în zona respectivă astăzi, 6 februarie 2024,** **începând cu ora 13:00**.

De această oprire sunt afectați un număr de **847 de clienți casnici și non-casnici** situați pe străzile Buzești (între Cal. Griviței și Cal. Victoriei), Intr. Dascalu Nicolae, Berzei (între Cal. Griviței și Cal Plevnei), Mircea Vulcănescu (între Berzei și Popa Tatu), Intr. Sevastopol, Sevastopol (între Buzești și Cal. Victoriei), Intr. Frumoasă, Frumoasă (între Sevastopol și Cal. Victoriei), Știrbei Vodă (între Popa Tatu și Splaiul Indenpedenței), Intr. Ezăreni și Calea Plevnei (intre Berzei si Stirbei Voda) din sectorul 1 al municipiului București.

Echipele Distrigaz Sud Rețele sunt la fața locului pentru a asigura remedierea defectului. **Reluarea alimentării cu gaze naturale a clienților afectați se va face în cursul zilei de astăzi, 6 februarie 2024, în jurul orelor 20:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*